CELEX: 32013R1103
Language: el
Date: 2013-11-06 00:00:00
Title: Εκτελεστικός κανονισμός (ΕΕ) αριθ. 1103/2013 της Επιτροπής, της 6ης Νοεμβρίου 2013 , για την τροποποίηση του κανονισμού (EE) αριθ. 185/2010 όσον αφορά την αναγνώριση της ισοδυναμίας των προτύπων ασφαλείας τρίτων χωρών  Κείμενο που παρουσιάζει ενδιαφέρον για τον ΕΟΧ

7.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 296/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1103/2013 ΤΗΣ ΕΠΙΤΡΟΠΉΣ
   της 6ης Νοεμβρίου 2013
   για την τροποποίηση του κανονισμού (EE) αριθ. 185/2010 όσον αφορά την αναγνώριση της ισοδυναμίας των προτύπων ασφαλείας τρίτων χωρών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 272/2009 της Επιτροπής, της 2ας Απριλίου 2009, για τη συμπλήρωση των κοινών βασικών προτύπων ασφάλειας της πολιτικής αεροπορίας από έκνομες ενέργειες που προβλέπονται στο παράρτημα του κανονισμού (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου (2), η Επιτροπή αναγνωρίζει την ισοτιμία των προτύπων ασφάλειας της πολιτικής αεροπορίας τρίτων χωρών υπό τον όρο ότι πληρούνται τα κριτήρια που τίθενται στον εν λόγω κανονισμό.
            
         
               (2)
            
            
               Η Επιτροπή εξακρίβωσε ότι ο αερολιμένας Vagar των Φερόων Νήσων και ο αερολιμένας Kangerlussuaq της Γροιλανδίας πληρούν τα κριτήρια που τίθενται στο μέρος E του παραρτήματος του κανονισμού (ΕΚ) αριθ. 272/2009.
            
         
               (3)
            
            
               Στο παράρτημα του κανονισμού (ΕΕ) αριθ. 185/2010 της Επιτροπής (3) παρατίθενται οι τρίτες χώρες των οποίων τα πρότυπα ασφαλείας αναγνωρίζονται ως ισοδύναμα των κοινών βασικών προτύπων που θεσπίζει ο κανονισμός (ΕΚ) αριθ. 272/2009.
            
         
               (4)
            
            
               Συνεπώς, ο κανονισμός (ΕΕ) αριθ. 185/2010 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ασφάλεια της πολιτικής αεροπορίας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 185/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 97 της 9.4.2008, σ. 72.
   
      (2)  ΕΕ L 91 της 3.4.2009, σ. 7.
   
      (3)  Κανονισμός (ΕΚ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (ΕΕ L 55 της 5.3.2010, σ. 1).
   
      ΠΑΡΑΡΤΗΜΑ
      Το παράρτημα του κανονισμού (ΕΕ) αριθ. 185/2010 τροποποιείται ως εξής:
      
                  1.
               
               
                  Στο κεφάλαιο 3 προσάρτημα 3-B προστίθεται το ακόλουθο κείμενο:
                  «Αερολιμένας Vagar των Φερόων Νήσων
                  
                  
                     Αερολιμένας Kangerlussuaq της Γροιλανδίας»
               
            
                  2.
               
               
                  Στο κεφάλαιο 4 προσάρτημα 4-B προστίθεται το ακόλουθο κείμενο:
                  «Αερολιμένας Vagar των Φερόων Νήσων
                  
                  
                     Αερολιμένας Kangerlussuaq της Γροιλανδίας»
               
            
                  3.
               
               
                  Στο κεφάλαιο 5 προσάρτημα 5-Α προστίθεται το ακόλουθο κείμενο:
                  «Αερολιμένας Vagar των Φερόων Νήσων
                  
                  
                     Αερολιμένας Kangerlussuaq της Γροιλανδίας»